เรื่องร้องเรียน (ถนน) วันที่ 2022-08-31 09:38:47 — แขวงวงศ์สว่าง เขตบางซื่อ กรุงเทพมหานคร
หน่วยงาน: สำนักงานเขตบางซื่อ
เรื่อง: ร้องเรียนเจ้าหน้าที่
อ้างถึง: กรณี #02117072 ทางศูนย์เรื่องรางร้องทุกข์

ดิฉันนางสาวมาศญา ศรีสุข ติดต่อขอใบอนุญาตก่อสร้างในนาม นายวิทิตพล ขนบธรรมกุลตั้งแต่ พค. 65 และเคบร้องเรียนผ่าน fondue แล้วในเรื่องความล่าช้า ให้ข้อมูลแก้ไขไม่ชัดเจน และคำกล่าวของเพื่อนบ้านเรื่องเงินใต้โต๊ะว่าจำเป็นหรือไม่

ครั้งนี้ ดิฉันจะขอร้องเรียนการปฏิบัติหน้าที่ และพฤติกรรมของนายตรวจทรงพล ซึ่งทำงานที่ไม่เป็นระบบ แจ้งข้อแก้ไขวกวนไม่ครบถ้วนในทีเดียว ทำให้ต้องแก้หลายครั้ง และเสียค่าใช้จ่ายให้กับบริษัทเขียนแบบเป็นเงินจำนวนมาก นำเอกสารราชการไปทำนอกเวลางาน มีการให้เบอร์โทรและไลน์เพื่อติดต่อแต่ติดต่อยาก และหลายครั้งติดต่อไม่ได้ เมื่อไปพบที่สำนักงานก็ไม่เจอ โดยคนที่นั่งอยู่ที่สำนักงานแจ้งว่า ลาป่วย ลาพักร้อน และจนถึงปัจจุบันที่เรื่องล่าช้าก็ยังไม่ดำเนินการให้เรียบร้อย ผิดนัดหมายที่จะดำเนินการให้หลายครั้งทำให้เรื่องล่าช้ามากกว่า 45 วัน ให้รายละเอียดสับสนไม่เป็นทางการทำให้การแก้ไขเอกสารมีปัญหาตลอดระยะเวลาที่ติดต่อมา นอกจากนี้ยังแสดงให้เห็นถึงวุฒิภาวะทางอารมณ์ที่ต่ำ มักจะพูดจาในลักษณะตะคอกผู้ร้อง โวยวาย คุกคาม และไม่ยอมรับความจริงในข้อผิดพลาดของตนเองที่ผิดนัด และแจ้งข้อแก้ไขไม่ครบ

ตัวอย่างการสนทนา (ตามภาพ) จะเห็นว่านายตรวจไม่ตอบคำถามที่สำคัญ แจ้งว่าน่าจะเรียบร้อย หรือจะดำเนินการให้ แต่ไม่ว่าจะในวันไหน ก็ไม่เคยเรียบร้อยตามที่แจ้ง บอกให้แก้ทีละนิดทีละหน่อยจนผู้ร้องต้องเสียค่าใช้จ่ายไปกับการแก้แบบหลายครั้ง และใช้เวลานานมาก

ในการติดต่อทางโทรศัพท์ ก็มักจะได้รับการตอบกลับอย่างไม่สุภาพ ใช้เสียงตะคอกเหมือนคนหูตึง และให้ข้อมูลวกวน ไม่เป็นระบบ ไม่มีสัจจะในคำพูด เช่นก่อนหน้านี้โทรไป นายตรวจแจ้งว่า “แบบเรียบร้อยจะดำเนินการเสนอเซ็นให้ภายในวันพุธนี้ (พุธที่17สค.)” เมื่อมีการทวงถาม ก็อ้างว่า “ยังไม่เสร็จ เดี๋ยวจะเอากลับไปทำที่บ้านวันเสาร์นี้(เสาร์ที่20สค.)” เมื่อถามอีกครั้งในวันจันทร์(จันทร์ที่22สค.) กลับบอกว่า “ยังไม่เสร็จ จะทำให้ภายในพุธนี้ หรืออย่างช้าภายในสัปดาห์นี้” และเมื่อทวงถามอีกครั้งในวันพุธ(พุธที่24สค.) ติดต่อไม่ได้ เมื่อติดต่อไปยังสำนักงานก็ทราบว่านายตรวจลาพักร้อนทั้งอาทิตย์ ทั้งที่ทราบล่วงหน้าแต่ก็ยังให้คำสัญญาเป็นครั้งที่สิบว่าจะเสร็จภายในอาทิตย์นี้ และไม่มอบหมายงานต่อให้เรียบร้อยก่อนวันลา 

เมื่อตามกับหัวหน้างาน ก็ติดต่อมาให้แก้เอกสารอีก ทั้งที่ก่อนหน้านี้แจ้งว่าเรียบร้อยแล้ว โดยอ้างว่า “วันนั้นผมบอกว่าแบบโอเค แต่เอกสารอื่นผมไม่ได้ดูไง” และ “ในไลน์ที่ถามว่าเรียบร้อยไหม ผมก็ไม่ได้ตอบว่าเรียบร้อยไง” เพราะไม่ได้ตอบสนองอะไรต่อคำถามของผู้ร้องเลย

ความล่าช้าเป็นประเด็นหนึ่งที่ต้องการให้แก้ไข ปรับปรุง แต่การให้บริการเป็นอีกประเด็นที่ทำให้ไม่สบายใจอย่างมาก เพราะในฐานะข้าราชการด้วยกัน ดิฉันได้รับการอบรมในการปฏิบัติหน้าที่ และการให้บริการประชาชนมาอย่างดี และในฐานะผู้รับบริการ การทำงานล่าช้า และไม่มีสัจจะในคำพูดเป็นสิ่งที่ต้องยอมรับว่าเป็นความผิด เพื่อนำไปแก้ไขปรับปรุง ไม่ใช่ใช้น้ำเสียงตะคอกอย่างไม่สุภาพมาแก้ตัวให้พ้นจากสถานการณ์ไปวันๆ

ดิฉันได้มีการบันทึกเสียงการสนทนาไว้ เพื่อยืนยันความขาดวุฒิภาวะทางอารมณ์ และการแจ้งข้อมูลที่ไม่เป็นระบบ อีกทั้งยังพร้อมให้รายละเอียดในทุกกรณีที่มีการกล่าวอ้างถึง หากมีข้อสงสัยเพิ่มเติม ดิฉันขอเรียกร้องพฤติกรรมอันไม่เหมาะสมของข้าราชการรายนี้ และเรียกร้องให้นายทรงพลรับผิดชอบต่อการกระทำไม่สุภาพและแสดงถึงการคุกคามดังกล่าวต่อผู้ร้อง